Autostrada Craiova-Filiași și drumul expres Filiași-Tg Jiu vor costa peste 16,53 miliarde de lei, a decis joi Guvernul, care a aprobat indicatorii tehnico-economici pentru această rută în lungime totală de 110,1 km.
Ministrul Transporturilor și Infrastructurii, Sorin Grindeanu, a transmis pe Facebook că realizarea investiției "are finanţarea asigurată".
Noua rută va fi formată din două secţiuni cu profiluri diferite (stabilite în baza valorilor de trafic rutier): Craiova-Filiaşi (51,5 km), la profil de autostradă, şi Filiaşi-Târgu Jiu (58,6 km), care va avea profil de drum expres.
Ambele obiective sunt prevăzute în Programul Investiţional 2021-2030, iar pentru implementarea lor este alocată suma totală de 16,53 miliarde de lei (inclusiv TVA), cu finanţare prin Programul Transport (PT) 2021-2027, a precizat ministrul.
CNAIR va pregătii acum procedurile de licitaţie.